एभिन्युज टेलिभिजनहतियार सहित भटिएका कार्यकर्ता रिहाइको माग गर्दै प्रदर्शन गर्नु कति उचित भन्दै संसदमा जबाब माग - एभिन्युज टेलिभिजन
व्यबस्थापिका संसदको सोमबारको बैठकमा मन्त्री उपस्थित नभएपछि केहीबेर स्थगित हुन पुग्यो । बैठक शुरु भैसक्दा पनि कुनै मन्त्रीको उपस्थिति नभएपछि संसद बैठक केहीबेरका लागि स्थगित भएको थियो । यसअघि फागुन २२ गतेको बैठक सभासद्को गणपुरक संख्या नपुगेपछि स्थगित भएको थियो । सोमबार ११ बजे शुरु भएको संसद बैठकमा मन्त्रीहरु उपस्थित नभएपछि मन्त्री बिनाको बैठकको अर्थ नहुने भन्दै काँग्रेस सभासद रामहरी खतिवडा तथा एमाओबादीका सभासद् रामनारायण बिडारीले बैठक स्थगित गर्न माग गरेका थिए । त्यसपछि आधा घण्टाको लागि स्थगित भएको बैठक उपप्रधानमन्त्री तथा गृहमन्त्री बामदेब गौतम ,स्वास्थ्य मन्त्री खगराज अधिकारी लगायत पुगेपछि सुरु भएको थियो ।
बैठकमा प्रमुख प्रतिपक्षी दल एमाओबादी लगायतका केही दलले संगठित अपराध निबारण अध्यादेशको बिरोध गरेका छन् । बैठकमा एमाओबादीका सभासद् रामनारायण बिडारीले बिदेशीको इशारामा अध्यादेश ल्याइएको आरोप लगाएका थिए । नेपाली काँग्रेसका सभासद् रमेश लेखकले भने नयाँ नयाँ अपराधका श्रृंखला बढ्दै गएकाले संगठित अपराधको अन्त्य गर्न यस्तो अध्यादेश आबश्यक रहेको जिकिर गरे । नेकपा एमालेका सभासद् सुरेन्द्र पाण्डेले आफ्नै दल सरकारमा अनि हतियार बोकेर हिडेका आफ्नै कार्यकर्तालाई प्रहरीले पक्राउ गर्यो भनेर सडकमा प्रदर्शन गर्नु कति शोभनिय हो भनेर प्रश्न गरेका थिए ।
सभासद्हरुको जिज्ञासाको जबाब दिदै गृहमन्त्री बामदेब गौतमले शान्ति सुरक्षा मजबुत बनाउन सरकार गम्भिर बन्नु पर्ने भन्दै अन्तराष्ट्रि जगतमा सकारात्मक सन्देश दिन पनि संगठित अपराध निबारण अध्यादेश ल्याइएको जिकिर गरेका थिए ।
यसैगरी सोमबारको संसदको बैठकले सुपुर्दगी अध्यादेश २०६९ ,नेपाल स्वास्थ्य तथा चौथो संशोधन अध्यादेश २०६९ र निजामती सेवा तेस्रो संशोधन अध्यादेश २०६९ पारित गरेको छ ।
काठमाडौं : नेपाल विद्यार्थी संघको महाधिवेशनका वारेमा निर्णय गर्न नेपाली कांग्रेस केन्द्रिय समितिको बैठक आज पनि बस्दैछ । हिजो पार्टी ...